**Ilie**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

-"Ce faci tu aici, Ilie?" întreabă Cuvântul Sfânt.

-"Doamne, am fost plin de râvnă, plin de dragoste şi-avânt

Pentru Tine, Domn al Slavei! Şi acum copiii Tăi,

Au părăsit legământul, altarele-au sfărâmat,

Pe proorocii Tăi, o, Doamne, nimenea nu i-a cruţat!

Am rămas numai eu singur, Doamne, dintr-atâtea mii...

Şi caută să-mi ia viaţa... Lângă Tine să mă ţii!"

-"O, Ilie! Hai pe munte! Ieşi din peştera adâncă,

Vino ca să stăm de vorbă, stai cu Mine-aici pe Stâncă!"

Şi susurul blând, subţire, la ureche i-a ajuns,

Când l-a auzit, Ilie, imediat a dat răspuns:

-"Am rămas numai eu singur, Doamne, înaintea Ta...

Toţi proorocii-au fost ucişi de Ahab şi Izabela

Şi-acum sânt pe urma mea şi îmi ameninţă viaţa!

Dumnezeule, Te-ndură... Vreau ca astăzi să-Ţi văd Faţa!

Stau în peştera adâncă, mă hrănesc doar cu suspin...

Am dorit Lucrarea-Ţi Sfântă în poporul Tău! Amin!

Să cunoască fiecare că eşti Singur Dumnezeu,

Sfânt şi Viu şi-Atotputernic! Şi-al Tău slujitor, sunt eu!

Dar când prin puterea-Ţi mare le-am pus păcatul în faţă

Şi-am chemat pe fiecare la sfinţire-n a lui viaţă,

M-au ameninţat cu moartea! Dumnezeule cel Bun...

Spune-mi, unde să m-ascund, ca să scap de-acest taifun?"

Glasul Domnului vorbeşte prin susurul blând, subţire:

-"Pentru ce te temi, Ilie? N-am fost oare Eu cu tine?

N-am oprit ploaia din ceruri şi n-am dat când m-ai chemat?

De ce stai aici, Ilie? Eşti aşa de întristat?

Nu am fost oare cu tine, când la toţi am arătat

Că sunt Dumnezeu Puternic, Viu şi Sfânt cu-adevărat?

De-un Ahab şi-o Izabelă, tu te temi acum, Ilie?

De ce ţi-ai dorit tu moartea, sub ienupăr în pustie?

Oare unde ţi-e credinţa prin care făceai minuni?

Eu nu m-am schimbat, Ilie... Dau răspuns la rugăciuni!

Întăresc pe toţi aceia care-n lucrul Meu se-avântă

Şi în rugă şi-n lucrare Eu le dau putere Sfântă!

Şi tu zici c-ai rămas singur... Şapte mii Eu mi-am păstrat,

Ce în faţa lui Baal ochii ei nu şi-au plecat,

Chipul lui n-au sărutat!

Un Ahab şi-o Izabelă nu are ce să le facă!

Hai, ridică-te acuma şi-ţi voi da din Stancă, Apă!

Să fii întărit în lucrul ce ţi l-am încredinţat!

Şi să ştii că, EU sunt Domnul Viu şi Sfânt cu-adevărat!"

-----------

Tot la fel suntem şi noi, ca Ilie-odinioară,

Când trecem prin greu, nevoi, când pustia ne-nconjoară,

Ne simţim străini şi singuri, de furtună istoviţi!

Ne lasăm descurajaţi... Şi ne credem părăsiţi!

Să ieşim, s-avem credinţă, îndrăzneală-n Faţa LUI!

Teama să nu ne cuprindă de vrăjmaşii Domnului!

Dumnezeu dă răsplătire celor care-s curajoşi

Şi-n lucrarea Lui se-avântă... Şi nu sunt deloc fricoşi!

Fraţii mei, lăsaţi azi somnul şi peştera din pustie...

Mergeţi, lucraţi pentru Domnul în puterea lui Ilie!

Daniela Banita